વધુમાં એસીપી સરવૈયાએ જણાવ્યું હતું કે આ ત્રણેય શખ્સો એકબીજાના મિત્રો છે અને છેલ્લા 15 વર્ષથી કારના કાચ તોડી મ્યુઝિક સિસ્ટમ ચોરી કરવાના ગુનાઓ આચરે છે 2008માં છેલ્લે પકડાયા હતા ત્યાર બાદ 11 વર્ષે રાજકોટ ક્રાઇમ બ્રાન્ચે આ ત્રણેયને દબોચી લીધા છે આ ત્રિપુટી મુંબઈથી કાર લઈને સવારે નીકળતા રાત્રે કોઈપણ શહેરમાં પહોંચે ત્યારે 2થી 6ના સમય દરમિયાન પાર્ક કરેલી કારનો કાચ ડીસમીસથી તોડી મ્યુઝિક સિસ્ટમ કે લેપટોપ જેવી કોઈપણ વસ્તુઓ મળી આવ્યે ચોરીને ભાગી જતા હતા આ તમામ ચોરેલો મુદામાલ તેઓ મુંબઈની ચોર બજારમાં પાણીના ભાવે વેચી નાખતા હતા અત્યાર સુધીમાં 300થી વધુ ચોરીઓને અંજામ આપ્યો હોવાનો અંદાજ વ્યક્ત કરવામાં આવી રહ્યો છે સફળ કામગીરી બદલ પોલીસ કમિશ્નર દ્વારા 15 હજારનું ઇનામ જાહેર કરવામાં આવ્યું છે આ લોકોએ ચોરી કરવા માટે હોન્ડા સીટી, વેગનઆર, હ્યુન્ડાઇ  સેન્ટરો,મારુતિ ફ્રન્ટી, મારુતિ ઝેન સહિતની કાર ખરીદી છે આ કામગીરીમાં વિજયસિંહ ઝાલા, સોકતખાન ખોરમ, ફિરોજભાઈ શેખ, હરદેવસિંહ જાડેજા સહિતનાઓ રોકાયા હતા.